Eindkommer - www.bybelkennis.co.za
by Mitch Kalp · 02/09/2014
Why do Christians demand so much from God and so little from themselves? – Jim West
Ons hoef nie godsdienstig te wees om 'n eindkommer te hê nie. Sommige mense se eindkommer is geld; vir anders is dit seks, dwelms, hulle gesin of werk. Vir ander is dit God soos in die Bybel geopenbaar. Mense se liefde vir hierdie dinge beteken dat hulle dinge van aanbidding is.
Wat is jou eindkommer en hoe weet jy dit? Dit is dit wat vir ons die meeste beteken – dit waarop ons die hoogste prys plaas. Jakobus se gehoor was nie gehoorsaam aan God nie. Hulle het aan die rykes voorkeurbehandeling gegee en die armes verag (Jakobus 2). Die ryk jongman hom na Jesus, want hy weet dat Jesus 'n goeie leermeester is – Hy sou vir hom insig kon gee oor hoe om die ewige lewe te verkry. Hy onderhou die wet, maar kort een ding: hy moes sy besittings gaan verkoop en die opbrengs vir die armes gee en Jesus volg om die ewige lewe te kry. Sy belangstelling in die ewige lewe het net daar opgehou. Wat vir hom belangriker was, was sy rykdom (Matteus 19).
Johannes Calvyn was passievol vir die waarheid en kennis van God soos geopenbaar in Jesus Christus. In sy Institutes of the Christian Religion bespreek hy die kennis van God. Hy sê onder andere: "Die gevolg van ons kennis … moet wees om ons eerbied en vrees te leer; tweedens om Hom vir alle goeie dinge te vra en as ons dit kry te sê dat dit van Hom af kom. Hoe kan die idee van God nie onmiddellik aanleiding gee tot die gedagte dat, aangesien Hy jou gemaak het, jy jou aan sy gesag moet onderwerp nie."